Poštovani,

**Veliko srce malom srcu** je neprofitna, humanitarna udruga liječnika, zdravstvenog osoblja i roditelja djece s prirođenim srčanim grješkama i drugim srčanim bolestima. Osnovana je 1994. godine u Zagrebu i kao takva jedna je od najstarijih u Hrvatskoj.

**Osnovni ciljevi Udruge:**

* razvijanje svijesti o potrebi ranog utvrđivanja srčanih grješaka;
* potpora njihovom pravodobnom i pravilnom liječenju;
* prikupljanje sredstava za neophodne uređaje, pomagala i lijekove;
* osvješćivanje građana Republike Hrvatske o tome što znači biti dijete sa prirođenom srčanom grješkom ili bolesti, što znači biti njihov roditelj ili liječnik;
* pružanje psihološke pomoći roditeljima djece sa srčanim bolestima i grješkama.

S obzirom da je Udruga nacionalnog karaktera te okuplja roditelje i liječnike iz svih dijelova naše zemlje (postoji već nekoliko županijskih podružnica po Hrvatskoj), tendencija je upoznati hrvatsku javnost što bolje o problemima djece sa srčanim grješkama i bolestima.

Jedan od tih načina je i održavanje stručnih predavanja.

Kroz našu aktivnost i u okviru osnovnih ciljeva Udruge, uvidjeli smo potrebu edukacija kroz organizirana stručna predavanja po županijama i gradovima diljem Hrvatske.

Nakon već održanih tribina i predavanja u Zagrebu, Dubrovniku, Čakovcu i Sisku jedno takvo predavanje održat ćemo i u Splitu. Predavnje će održati ugledni predavači iz područja pedijatrijske kardiologije i kardiokirurgije - liječnici iz Splita, liječnici Referentnog centra za pedijatrijsku kardiologiju u Hrvatskoj (KBC Zagreb – Rebro ) i roditelji djece sa PSG iz Udruge.

Želja nam je ukazati javnosti na činjenicu da je u Hrvatskoj preko 10.000 djece sa bolestima srca, a da ih se godišnje rađa još između 400 - 500.

Kompleksno liječenje i skrb oko te djece ukazuje na potrebu uključivanja velikog broja stručnjaka na svim poljima medicine, te njihovog timskog rada. Zatim uključivanje djelatnika svih drugih ustanova i organizacija u društvu radi kvalitetne i potpune integracije djece sa PSG tijekom njihova života.

Rado bi stoga s liječnicima ( pedijatri, opća, školska i dentalna medicina, ginekolozi...) ostalim medicinskim osobljem, psiholozima, defektolozima, djelatnicima socijalnih centara, predškolskih i školskih ustanova, te naravno roditeljima djece sa PSG podijelili naša iskustva i najnovije spoznaje o mogućnostima liječenja i izazovima u svakodnevnom životu djece sa prirođenim srčanim grješkama i bolestima.

Nadamo se da ćemo Vam uspjeti približiti barem dio problematike vezane za djecu sa prirođenim srčanim grješkama i srčanim bolestima.

Molimo Vas također da ovaj poziv na predavanje proslijedite svojim kolegama, članovima Vaše ustanove, udruge i sl.

Unaprijed Vam zahvaljujemo.

**Teme predavanja:**

„Pedijatrijska kardiologija u Hrvatskoj danas“(I.Malčić)

„Prirođene srčane grješke u Splitsko – dalmatinskoj županiji“(V.Metličić)

„Moj pogled na razvoj pedijatrijske kardiologije u Hrvatskoj“(R.Jakl)

„Planovi za razvoj pedijatrijske kardiologije u Splitu“(L.Stričević)

„Mogućnosti liječenja prirođenih srčanih grješaka“(D.Šarić)

„Transport životno ugroženog djeteta s prirođenom srčanom grješkom“

(A.Dasović-Buljević)

„Dijagnoza: prirođena srčana grješka – Kako reći neželjenu vijest?“

(H.Kniewald)

„Srce na dlanu – prvi dani djeteta sa PSG uz dječjeg kardiokirurga“

(D.Belina)

„Profilaksa infektivnog endokarditisa – nove smjernice“(I.Malčić)

„Iskustvo roditelja djeteta sa PSG“(roditelji)

**Popis predavača:**

1. prof. dr. sc. Ivan Malčić spec.pedijatar kardiolog, pročelnik Klinike za pedijatrijsku kardiologiju, voditelj Referentnog centra za pedijatrijsku kardiologiju u RH, sveučilišni profesor – Sveučilište u Zagrebu, KBC Zagreb – Rebro, predsjednik udruge Veliko srce malom srcu;
2. dr. med. Vitomir Metličić, pedijatar kardiolog, Klinika za pedijatriju, KBC Split;
3. mr. sc. prim. Rudolf Jakl subspecijalist za pedijatrijsku kardiologiju i reumatologiju, liječnik sportske medicine i sportske kardiologije za djecu;
4. dr. med. Luka Stričević, Klinika za pedijatriju, KBC Split;
5. prim.dr.Dalibor Šarić, spec. pedijatar kardiolog, Klinika za pedijatriju, KBC Zagreb – Rebro, član UO udruge Veliko srce malom srcu;
6. mr.sc.dr Andrea Dasović – Buljević, spec. neonatolog, Klinika za pedijatriju, Jedinica intenzivne njege, KBC Zagreb - Rebro, članica UO udruge Veliko srce malom srcu;
7. dr. med. Hrvoje Kniewald, spec. pedijatar kardiolog, Klinika za pedijatriju, KBC Zagreb – Rebro, član NO udruge Veliko srce malom srcu;
8. dr. Dražen Belina, spec. dj. kardiokirurgije, Klinika za kardijalnu kirurgiju, KBC Zagreb – Rebro, član UO udruge Veliko srce malom srcu;
9. Franciska Agičić, majka djeteta sa PSG, dopredsjednica udruge Veliko srce malom srcu;

10. Roditelji djece sa PSG iz udruge Veliko srce malom srcu.

Trajanje pojedinačnih  predavanja 15-20 min, a roditeljska iskustva 10 min. U toku predavanja uključena je i jedna pauza.

Moderatorica predavanja gđa. Merita Manenica – voditeljica podružnice Udruge u Dubrovačko – neretvanskoj županiji.

**Predavanje se organizira na volonterskoj bazi svih predavača, te ne podliježe uplati kotizacije za sudjelovanje na predavanju.**

***Prijave za predavanje su OBVEZNE !***

**(ime, prezime, zanimanje i ustanova )**

**Ulaz na predavanje je besplatan, a prije početka predavanja provjera prijavljenih sudionika vršit će se na ulazu kongresne dvorane – REGISTRACIJSKI STOL**

***Svi prijavljeni sudionici po završetku dobivaju Potvrdnicu o sudjelovanju na stručnom predavanju.***

**Prijave za predavanje i kontakt za Udrugu**

**Franciska Agičić, dopredsjednica Udruge**

**email:** [**info@velikosrce-malomsrcu.hr**](mailto:info@velikosrce-malomsrcu.hr)

**mob: 091-4455-851**

**Više o Udruzi pogledajte na:**

[**www.velikosrce-malomsrcu.hr**](http://www.velikosrce-malomsrcu.hr)

[**http://www.facebook.com/VelikoSrceMalomSrcu**](http://www.facebook.com/VelikoSrceMalomSrcu)

Radujemo se Vašem dolasku !

Predsjednik Udruge

„Veliko srce malom srcu“

Prof.dr.sc. Ivan Malčić



